Krista Pärmäkoski tuli maaliin täysin samalla ajalla kuin Marit Björgen ja jakaa pronssin norjalaisen kanssa.

Krista Pärmäkoski taisteli tiukasti pronssimitalista naisten 10 kilometrillä vapaalla hiihtotavalla. Hän nousi lopun huippuvedollaan mitalille. Pärmäkoski ylitti nimittäin maaliviivan täysin samalla ajalla kuin Norjan Marit Björgen.

He jakavat mitalin yhdessä. Puolivälissä kisaa Pärmäkoski, Björgen, Yhdysvaltojen Jessica Diggins ja Norjan Ingvild Flugstad Östberg eroittuvat pronssikisaan.

Ruotsin Charlotte Kalla ja Norjan Ragnhild Haga kävivät taiston puolestaan olympiavoitosta.

Haga repäisi jälkimmäisellä viidellä kilometrillä selvään olympiavoittoon. Charlotte Kalla jäi hänestä 20,3 sekuntia.

27-vuotias norjalainen oli todellinen yllätysnimi voittajaksi, sillä hän on urallaan on voittanut vain yhden maailmancupin kisan.

Pärmäkoski oli vielä puolivälissä kuudentena ja Björgeniä perässä 4,7 sekuntia. Pärmäkoski aloitti tässä vaiheeessa kovan kirin, mutta 1,6 kilometriä ennen maalia eroa oli vielä yli kolme sekuntia.

Pärmäkoski nousi kuitenkin mitaleille lopun rykäisyllään. Yhdysvaltojen Jessica Diggins oli vielä kaksikkoa reilusti edellä 1,6 kilometriä ennen maalia, mutta hän hyytyi 3,3 sekunnin taakse.

Pärmäkoskelle mitali oli kisojen toinen, sillä hän otti viime lauantaina yhdistelmämatkalta jo pronssia.

Muista suomalaisista kympillä Riitta-Liisa Roponen oli 20:s ja Laura Mononen 23:s.

Katso tulokset täältä.

Lue lisää:

"Se meni todella täpärälle" – elä uudelleen Krista Pärmäkosken huima nousu olympiapronssille

Joukkuetoveri Riitta-Liisa Roponen kiljui ja kyynelehti Pärmäkosken toisesta olympiapronssista: "Ihan mahtavaa!"

Pärmäkosken vanhemmat yrittävät tällä kertaa ehtiä mitalijuhliin – "Täytyy sanoa, että jännitti"

Pronssin jakanut Pärmäkoski himoitsee Björgenin päänahkaa – "Koko kauden teema päästä hänestä ohi"

Heti avauskisasta pronssia! Pärmäkoski taisteli ensimmäisen henkilökohtaisen olympiamitalin